Motorwerktuigkundige dood ná kar op hom valArgieffoto ter illustrasie ŉ Motorwerktuigkundige is Woensdagmiddag dood nadat ŉ motor waaraan hy gewerk het, in Weltevredenpark, Roodepoort, op hom geval het. “Volgens inligting van die toneel het die man onder die motor gelê en daaraan gewerk, toe die stut ingegee het. Die motor het op hom geval en hom teen die vloer vasgepen,” het Athlenda Mathe, woordvoerder van Netcare 911, gesê. Mathe het gesê die man was reeds dood toe paramedici by die toneel opgedaag en sy liggaam onder die motor gevind het. Hy is op die toneel dood verklaar. Omstandighede rondom die voorval word ondersoek.